# Okuribito

| *Okuribito* |
| --- |
| orig. おくりびと |
|  |
| Generell informasjon |
| Genre | Drama |
| Utgivelsesår | 2008 |
| Nasjonalitet | Japan |
| Varighet | 131 min. |
| Språk | Japansk |
| Bak kamera |
| Regi | Yōjirō Takita  |
| Manus | Kundō Koyama, Aoki Shinmon  |
| Tema | Toleranse |
| Musikk | Joe Hisaishi  |
| Foto | Takeshi Hamada  |
| Klipp | Akimasa Kawashima  |
| Foran kamera |
| Medvirkende | Masahiro Motoki, Ryōko Hirosue, Tsutomu Yamazaki, Tōru Minegishi, Kimiko Yo, Kazuko Yoshiyuki, Takashi Sasano, Tetta Sugimoto, Tatsuo Yamada, Yukari Tachibana, Ryōsuke Ōtani, Tatsuhito Okuda, Sanae Miyata, Yukiko Tachibana, Tarō Ishida, Yūji Kido, Yukimi Koyanagi, Tarō Suwa, Masaaki Takarai, Takao Toji, Shinji Hiwatashi, Akemi Fuji, Mitsuyo Hoshino, Mari Hayashida, Yūki Mashita, Sadami Sakamoto, Norichika Iimori  |
| Annen informasjon |
| Filmformat | 1,85:1 |
| Farve/s.hv | Farger |
| Filmselskap | TBS Holdings Inc.  |
|  |
| Premiere(r) | * 23. august 2008
* 26. november 2009 (sted: Tyskland)
* 13. september 2008 (sted: Japan)
* 29. mai 2009 (distribusjonsmåte: limited release, sted: USA)
* 19. juni 2009 (sted: USA)
 |
| Utmerkelser |
|  |
| Utmerkelser |
7 oppføringer

* Asian Film Award for Best Actor (2008; vinner: Masahiro Motoki)
* Japan Academy Prize for Director of the Year (2009; vinner: Yōjirō Takita)
* Japan Academy Prize for Outstanding Performance by an Actor in a Leading Role (2009; vinner: Masahiro Motoki)
* Japan Academy Prize for Screenplay of the Year (2009; vinner: Kundō Koyama)
* Japan Academy Prize for Picture of the Year (2009; vinner: Yōjirō Takita)
* Oscar for beste fremmedspråklige film (2009; tema for: Den 81. Oscar-utdelingen)
* Hōchi Film Award for Best Picture (2008)
 |
| Eksterne lenker |
| IMDb
 Offisielt nettsted (en)
 |

Okuribito (japansk: おくりびと – norsk oversettelse: Avganger) er en japansk dramafilm fra 2008, regissert av Yōjirō Takita.

Den vant Oscar for beste fremmedspråklige film under den 81. Oscar-utdelingen i februar 2009.

Den er også kjent under den engelske tittelen *Departures*.

## Handling

Cellisten Daigo Kobayashi blir oppsagt fra symfoniorkesteret i Tokyo han spiller for. Med følelsen av å være en annenrangs musiker bestemmer han seg for å flytte tilbake til Sakata, hjembyen sin i nordøst-Japan, sammen med sin kone Mika. I Sakata kommer Daigo over en annonse for å «assistere ved avganger». Han går til intervjuet i den tro at det er en jobb innen reisebransjen. Han blir straks tilbudt jobben, og oppdager at den går ut på å preparere lik før kremering. Motvillig aksepterer Daigo tilbudet, men forteller ikke sin kone hva han gjør, bare at han skal uføre en slags seremoni.

Daigo fullfører flere oppdrag og opplever takknemlighet fra etterlatte, og får en følelse av oppfyllelse. Men da Mika finner ut hva han jobber med forlanger hun at han slutter i en slik «motbydelig profesjon». Daigo nekter å slutte, og hun forlater han. Etter noen måneder vender hun tilbake til han, med nyheten om at hun er gravid, og ser ut til å forvente at han skal få seg en annen jobb. Mens Daigo og Mika prøver å ordne opp i tingene får de vite at moren til Daigos venn Yamashita er død. Daigo gjennomfører ritualet med preparering av den døde foran Yamashita, hans familie og Mika, og oppnår respekt fra alle som er til stede. Etter kremeringen går Daigo til elva og finner en liten stein å gi til Mika. Han forteller henne om «steinbokstavene», en historie han ble fortalt av sin far.

De blir senere informert at Daigos far er død. Daigo og Mika drar for å se den døde, men han oppdager at han ikke kan gjenkjenne faren. Han blir sint fordi begravelsesfolkene behandler liket skjødesløst, og han stopper dem, men Mika forklarer at hennes mann er profesjonell. Mens han håndterer den døde finner Daigo i sin fars hånd steinbokstaven han hadde gitt han da han var liten, og han kjenner endelig igjen sin far. Mens han fullfører seremonien presser Daigo varsomt steinbokstaven mot Mikas gravide mage.

## Produksjon

Filmen er løselig basert på Aoki Shinmons autobiografiske bok *Kistemann: Dagboken til en buddhistisk begravelsesmann* (japansk: 納棺夫日記 – Nōkanfu Nikki,. Filmen ble til over en periode på ti år. Motoki oppsøkte et begravelsesbyrå for på egen hånd å skaffe seg førstehåndskunnskap om arbeidet som begravelsesmann, og han lærte seg også å spille cello for den første delen av filmen. Regissøren deltok i begravelsesseremonier for å forstå følelsene til de etterlatte familiene. Selv om døden er gjenstand for en stor seremoni, slik det er vist i denne filmen, så er det også et sterkt tabu-belagt emne i Japan, så regissøren var bekymret for hvordan filmen ville bli mottatt, og forventet ikke en kommersiell suksess.

## Rolleliste

* Masahiro Motoki som Daigo Kobayashi
* Ryōko Hirosue som Mika Kobayashi
* Kazuko Yoshiyuki som Tsuyako Yamashita, en kvinne som driver et sentō (badehus)
* Tsutomu Yamazaki som Shōei Sasaki, eieren av NK begravelsesbyrå
* Kimiko Yo som Yuriko Uemura, en ansatt ved NK begravelsesbyrå
* Takashi Sasano som Shōkichi Hirata, en regelmessig kunde ved Tsuyakos sentō
* Tetta Sugimoto som Yamashita, sønn av Tsuyako, Daigos gamle klassekamerat
* Toru Minegishi som Toshiki Kobayashi, Daigos far
* Tarō Ishida som Mr. Sonezaki, eieren av Daigos orkester

## Referanser

## Eksterne lenker

* (en) *Okuribito* på Internet Movie Database

* (no) *Okuribito* hos Filmweb

* (no) *Okuribito* hos Filmfront (arkivert versjon)

* (sv) *Okuribito* i Svensk Filmdatabas

* (da) *Okuribito* i Danmark Nationale Filminstitut

* (fr) *Okuribito* på Allociné

* (nl) *Okuribito* på MovieMeter

* (en) *Okuribito* på The Movie Database – film

* (en) *Okuribito* på Rotten Tomatoes

* (en) *Okuribito* på Metacritic
* Departures-the movie, amerikansk nettside om filmen

Denne artikkelen er en **spire**. Du kan hjelpe Wikipedia ved å utvide den.